recursal/SuperWikiNEXT-32B huggingface dataset:
สำหรับความหมายอื่น ดูที่ มาโกโตะ โคบายาชิ
**มาโกโตะ โคบายาชิ** (ญี่ปุ่น: 小林まこと; โรมาจิ: *Makoto Kobayashi*; เกิด 13 พฤษภาคม ค.ศ. 1958 ที่เมืองนีงาตะ จังหวัดนีงาตะ) เป็น นักวาดการ์ตูนชาวญี่ปุ่น นอกเหนือจากการเป็นนักวาดการ์ตูนแล้ว เขายังเป็นนักถ่ายภาพ  และนักทำโมเดลพลาสติก 

โคบายาชิเขียนมังงะเรื่องแรกเมื่ออายุ 20 ปี ชื่อเรื่อง *Grapple Three Brothers* ได้รับรางวัลนักเขียนหน้าใหม่ยอดเยี่ยมของโชเน็นแม็กกาซีน  และผลงานเรื่องถัดมา *ซันชิโร (1,2 no Sanshirou)* ได้รับรางวัลมังงะยอดเยี่ยมประจำปีของสำนักพิมพ์โคดันฉะ ในปี ค.ศ. 1981 ผลงานที่มีชื่อเสียงที่สุดของเขา คือเรื่อง *ไมเคิล แมวจอมกวน (What's Michael?)* ได้รับรางวัลของสำนักพิมพ์โคดันฉะในปี ค.ศ. 1986

ผลงาน
-----

* *Grapple Three Brothers* (1978)
* *1,2 no Sanshirou* - ซันชิโร (1979)
* *Judo Bu Monogatari* - ยูโด (1985)
* *I am Makkoi*
* *Club 9* (Miss Hello) (1992)
* *Gaburin*
* *Chichonmanchi* (Hell of Love & Ecstasy) (1999) เป็นการ์ตูนผู้ใหญ่
* *What's Michael?* - ไมเคิล แมวจอมกวน (1984)
* *1,2 no Sanshirou II* - ซันชิโร่คืนถิ่น (1997)
* *Kakuto Tanteidan* - ซันชิโร่นักสืบตะลุยดะ (2004)
* *Seki no Yatappe* (2009)

อ้างอิง
-------

1. ↑  "Kobayashi Makoto 小林まこと". คลังข้อมูลเก่าเก็บจากแหล่งเดิมเมื่อ 2009-02-18. สืบค้นเมื่อ 2009-01-30.
2. ↑  The Art of Makoto Kobayashi
3. ↑  Comic Creator: Makoto Kobayashi
4. ↑  Club 9 (manga)
5. ↑  What's Michael Creator to Launch Seki no Yatappe Manga: Makoto Kobayashi puts his Judo Bu Monogatari lead into medieval yakuza play

6. หนังสือการ์ตูน Makoto Kobayashi ที่มีการพิมพ์ในประเทศไทย
เมื่อวันที่ 9 พฤษภาคม พ.ศ. 2560 มีการวางระเบิดสองครั้งที่บิ๊กซี ในจังหวัดปัตตานี ประเทศไทย มีรายงานผู้ได้รับบาดเจ็บที่ประมาณ 80 คน ซึ่งบางคนได้รับบาดเจ็บสาหัส และไม่มีรายงานผู้เสียชีวิต ผู้บาดเจ็บส่วนใหญ่ได้รับการรักษาในที่เกิดเหตุ แต่ 21 คนถูกนำตัวส่งโรงพยาบาลด้วยอาการบาดเจ็บสาหัส

จากเหตุการณ์ครั้งนี้ ส่งผลให้ฮิวแมนไรตส์วอตช์, แอมเนสตี้ อินเตอร์เนชั่นแนล และกองทุนเพื่อเด็กแห่งสหประชาชาติ หรือยูนิเซฟ ได้ร่วมประณามผู้ก่อเหตุ ที่จงใจสร้างความสะเทือนขวัญต่อพลเรือน และไม่คำนึงถึงชีวิตของผู้คน อีกทั้งมีผู้ประสบเหตุเป็นเด็กรวมอยู่ด้วย

การโจมตี
--------

การโจมตีเกิดขึ้นประมาณ 14.50 น. ตามเวลาในประเทศไทย (เวลาสากลเชิงพิกัด 07:50) เมื่อเกิดการระเบิดครั้งแรกบนรถจักรยานยนต์ใกล้กับทางเข้าที่บิ๊กซีซูเปอร์มาร์เก็ต ครั้น 10 นาทีต่อมา ได้เกิดการระเบิดครั้งที่สองขึ้น ซึ่งเป็นการระเบิดที่มีขนาดใหญ่และรุนแรงกว่า โดยมีการวางไว้ในกระเป๋าบนรถกระบะ ที่ด้านนอกทางเข้าอาคาร

ก่อนหน้านั้น บิ๊กซีซูเปอร์มาร์เก็ตสาขาดังกล่าวเคยถูกวางระเบิดสองครั้งในช่วงก่อนหน้า โดยครั้งแรกเกิดขึ้นในวันที่ 1 สิงหาคม พ.ศ. 2548 และครั้งที่สองเกิดขึ้นในวันที่ 11 มีนาคม พ.ศ. 2555

ผู้ต้องสงสัย
------------

ตำรวจไทยสงสัยว่าผู้กระทำความผิดน่าจะเป็นพวกแบ่งแยกดินแดนมุสลิมปัตตานี ในวันที่ 10 พฤษภาคม ตำรวจปัตตานีเชื่อในเบื้องต้นว่าสามกลุ่มของคนหกคนมีส่วนเกี่ยวข้องกับเหตุระเบิด การตามล่าอาชญากรครั้งใหญ่โดยเจ้าหน้าที่ของรัฐได้เริ่มดำเนินการสำหรับชายสี่คนที่ถูกกล่าวหาว่าเกี่ยวข้องกับการระเบิดคู่ ซึ่งต้องสงสัยว่ามีการเชื่อมโยงไปยังขบวนการแนวร่วมปฏิวัติแห่งชาติมลายูปัตตานี

ดูเพิ่ม
-------

* ความไม่สงบในชายแดนภาคใต้ของประเทศไทย

อ้างอิง
-------

1. ↑  "Car bomb wounds 60 at supermarket in southern Thailand". Swissinfo. 9 May 2017. [*ลิงก์เสีย*]
2. ↑  "Car bomb hit Thailand's troubled south, injures 51". Channel News Asia. 9 May 2017. คลังข้อมูลเก่าเก็บจากแหล่งเดิมเมื่อ 2017-05-12. สืบค้นเมื่อ 2019-10-03.
3. ↑  "Double bombing hits Thailand's violence-plagued south". Al Jazeera. 9 May 2017.
4. ↑  "Twin blasts at Thailand shopping mall leave at least 60 injured". International Business Times. 9 May 2017.
5. ↑  "Thailand: Insurgents Bomb Southern Mall". Human Rights Watch. 9 May 2017.
6. ↑  ระเบิดบิ๊กซีปัตตานี: ขอความร่วมมือบิ๊กซีหยุดบริการถึง 1 มิ.ย. - BBC
7. ↑  บิ๊กซี ปัตตานี - สำนักข่าวอิศรา
8. ↑  "18 suspects in car-bombing of Big C". The Bangkok Post. 10 May 2017.
9. ↑  "Pattani suspects identified". The Nation. 11 May 2017. คลังข้อมูลเก่าเก็บจากแหล่งเดิมเมื่อ 2017-05-10. สืบค้นเมื่อ 2019-10-03.
**รัฐปฎิวัติเซอร์เบีย** ( เซอร์เบีย : Устаничка Србија / Ustanička Srbija ) หรือ **เซอร์เบียของคาราดอร์เด** ( เซอร์เบีย : Карађорђева Србија / Karađorđeva Srbija ) หมายถึงรัฐที่ก่อตั้งโดยนักปฏิวัติชาวเซอร์เบีย ในออตโตมัน เซอร์เบีย (ซันจักแห่งสเมเดเรโว) หลังจากเริ่มการลุกฮือของชาวเซอร์เบียครั้งแรกเพื่อต่อต้านจักรวรรดิออตโตมันในปี 1804 ซับไลม์ พอร์ท ยอมรับรัฐนี้อย่างเป็นทางการเป็นครั้งแรกในเดือนมกราคม 1807 อย่างไรก็ตาม นักปฏิวัติชาวเซอร์เบียปฏิเสธสนธิสัญญาและยังคงต่อสู้กับพวกออตโตมันจนถึง 1813 แม้ว่าการจลาจลครั้งแรกจะถูกปราบปราม แต่ก็ตามมาด้วยการจลาจลในเซอร์เบียครั้งที่สองในปี 1815 ซึ่งส่งผลให้เกิดการสร้างราชรัฐเซอร์เบีย เนื่องจากได้รับกึ่งเอกราชจากจักรวรรดิออตโตมันในปี 1817

ประวัติศาสตร์ทางการเมือง
------------------------

### สันติภาพอิชโก

บทความหลัก: สันติภาพอิชโก
ระหว่างเดือนกรกฎาคมถึงเดือนตุลาคม 1806 ปีตาร์ อิชโก ชาวเติร์กดราโกมัน (นักแปล-นักการทูต) และตัวแทนของกลุ่มกบฏเซอร์เบีย ได้เจรจาสนธิสัญญาสันติภาพที่รู้จักกันในประวัติศาสตร์ว่า "สันติภาพอิชโก" อิชโกถูกส่งไปยังกรุงคอนสแตนติโนเปิลสองครั้งในช่วงครึ่งหลังของปี 1806 เพื่อเจรจาสันติภาพ ดูเหมือนว่าออตโตมานพร้อมที่จะให้เซอร์เบียปกครองตนเองหลังจากชัยชนะของฝ่ายกบฏในปี 1805 และ 1806 รวมทั้งถูกกดดันจากจักรวรรดิรัสเซียซึ่งยึดครองมอลเดเวียและวัลลาเชีย พวกเขาตกลงที่จะปกครองตนเองและกำหนดภาษีที่ชัดเจนขึ้นในเดือนมกราคม 1807 ซึ่งขณะนั้นกลุ่มกบฏยึดเบลเกรดได้แล้ว ฝ่ายกบฏปฏิเสธสนธิสัญญาและขอความช่วยเหลือจากรัสเซียเพื่อเอกราช ในขณะที่พวกออตโตมันได้ประกาศสงครามกับรัสเซียในเดือนธันวาคม 1806 สนธิสัญญาพันธมิตรรัสเซีย-เซอร์เบียลงนามเมื่อวันที่ 10 มิถุนายน 1807

### พันธมิตรรัสเซีย-เซอร์เบีย

บทความหลัก: พันธมิตรรัสเซีย-เซอร์เบีย (1807)
ในวันที่ 10 กรกฎาคม พ.ศ. 2350 กลุ่มกบฏชาวเซอร์เบียภายใต้การปกครองของคารดอร์เด ได้ลงนามเป็นพันธมิตรกับจักรวรรดิรัสเซียระหว่างการจลาจลในเซอร์เบียครั้งแรก หลังจากที่จักรวรรดิออตโตมันเป็นพันธมิตรกับฝรั่งเศสของนโปเลียนในปลายปี 1806 และต่อมาได้ทำสงครามกับรัสเซียและอังกฤษ จักรวรรดิก็พยายามที่จะตอบสนองความต้องการของกลุ่มกบฏเซอร์เบีย ในเวลาเดียวกัน รัสเซียเสนอความช่วยเหลือและความร่วมมือแก่ชาวเซอร์เบีย ชาวเซอร์เบียเลือกเป็นพันธมิตรกับรัสเซียเหนือการปกครองตนเองภายใต้ออตโตมาน (ตามที่กำหนดโดยสนธิสัญญา) เซอร์เบียได้รับอาวุธและภารกิจทางทหารและการแพทย์ซึ่งพิสูจน์แล้วว่าเป็นจุดเปลี่ยนในการปฏิวัติเซอร์เบีย[]

อ้างอิง
-------

1. 1 2  Michael R. Palairet (2002). *The Balkan Economies C.1800-1914: Evolution Without Development*. Cambridge University Press. pp. 16–. ISBN 978-0-521-52256-4.
**ชานจาเกา** หรือ **วุ้นชานจา** (จีน: 山楂糕; พินอิน: *shānzhā gāo*; อังกฤษ: haw jelly) เป็นขนมที่พบได้ทั่วไปในภาคเหนือของจีน หรือที่เรียกกันทั่วไปในกรุงปักกิ่งว่า *จิงเกา* (京糕) ทำโดยการคั้นน้ำชานจาและต้มให้เดือด ใส่น้ำตาล วุ้น สารส้ม ฯลฯ เทลงในแม่พิมพ์เพื่อจับตัวเป็นก้อนและตัดเป็นชิ้นสี่เหลี่ยมคล้ายกับขนมชั้น ชานจาเกามีรสหวานอมเปรี้ยวเล็กน้อย การบริโภคในปริมาณที่พอเหมาะจะช่วยย่อยอาหารและขจัดความเมื่อยล้า ช่วยเสริมความอยากอาหาร และอาจช่วยเสริมวิตามินซี อย่างไรก็ตามชานจาแผ่นแบบทั่วไปทำขึ้นการเติมน้ำตาลจำนวนมาก ทำให้ไม่มีผลที่ดีในทางสุขภาพ และอาจมีผลต่อการหดตัวของมดลูก สตรีมีครรภ์จึงไม่ควรรับประทาน

ประวัติ
-------

ชานจาเกาเป็นอาหารว่างแบบดั้งเดิมในหมู่คนในพื้นที่ทางตอนเหนือของประเทศจีน 

ในสมัยราชวงศ์ชิง ศิลปินพื้นบ้านเฉียน เหวินเหวิน (钱文文) ได้รวบรวมอาหารว่างจากประสบการณ์ของคนรุ่นก่อนและนำถวายต่อราชสำนัก หนึ่งในนั้นคือชานจาเกา ซึ่งทำให้ซูสีไทเฮา (จักรพรรดินีฉือซี) แห่งราชวงศ์ชิงพอพระทัยอย่างมากจากรสชาติและตั้งชื่อให้ว่า "วุ้นทองคำ" (金糕) และกลายเป็นอาหารขึ้นชื่อทั่วประเทศในเวลาต่อมา

อ้างอิง
-------

1. 1 2  山楂糕 Baidu Baike สืบค้นเมื่อ 25 กุมภาพันธ์ 2565.
Clavecin fait par Dumont
**ฮาร์ปซิคอร์ด** เป็นเครื่องดนตรีตะวันตก ในยุคบาโรค ประเภทเครื่องดีด โดยมีการพัฒนามาจากเครื่องดนตรีประเภทพิณ และกีตาร์ กลไกการเกิดเสียงจะใช้การเกี่ยวดึงสายโลหะซึ่งมีขนาด และความยาวแตกต่างกันเพื่อให้ได้เสียงความถี่ต่าง ๆ การเล่นเครื่องดนตรีนี้จะใช้ คีย์บอร์ด (Keyboard) ในการสร้างกลไกในการดึงสาย โดยผู้เล่นสามารถเลือกกดบนแป้นคีย์บอร์ด ซึ่งจะคล้ายคลึงกับการเล่น เปียโน (Piano) แต่จะมีคีย์บอร์ดสองชั้น เหมือน ออร์แกน (Organ) ผู้เล่นไม่สามารถปรับความดังของเสียงได้ด้วยน้ำหนักของการกดคีย์บอร์ด แต่สามารถใช้กลไกอื่นช่วยในการสร้างความแตกต่างของคุณภาพเสียง

ในยุคบาโรคมีการเล่นเครื่องดนตรีนี้อย่างแพร่หลายในบทเพลงประเภทเดี่ยว และวง สำหรับประเภทเดี่ยวได้มีผู้ประพันธ์เพลงที่มีบทบาทสำคัญได้แก่ บาค แฮนเดล สกาลัตตี คูโน แต่งเพลงไว้มากมาย โดยเฉพาะสกาลัตตีได้แต่เพลงประเภท โซนาตา ไว้เป็นจำนวนมาก และเป็นบทเพลงที่มีความซับซ้อนในด้านเทคนิคการเล่นอย่างสูง สำหรับประเภทวง เครื่องดนตรีนี้สามารถเล่นร่วมกับเครื่องดนตรีอื่น ๆได้ วงออเครสตราในยุคนั้นได้กำหนดให้มีการเล่นดนตรีประเภท บาสโซคอนทินิวโอ (Basso Continuo) ไม่ได้เฉพาะเครื่องดนตรีเบสอย่างเดียว แต่ได้มีการใส่สัญลักษณ์เป็นตัวเลขเอาไว้เพื่อให้ฮาร์ปซิคอร์ดเล่นประกอบด้วย ถ้าจะเปรียบเทียบกับการเล่นดนตรีในปัจจุบันแล้ว ฮาร์ปซิคอร์ดเป็นเหมือนกับกลองชุด ซึ่งเป็นตัวกำหนดจังหวะของผู้เล่นเครื่องดนตรีอื่น และที่สำคัญที่สุด ผู้อำนวยเพลง (Conductor) ในสมัยบาโรค ก็มักจะประจำที่ฮาร์ปซิคอร์ดด้วย ตัวอย่างเพลงที่สำคัญของเครื่องดนตรีนี้ได้แก่ บทเพลงประเภท ออเครสตราสวิท (Orchestra Suite) ของบาค และ เฮนเดล บราเดนบวกคอนแซโต (Brandenburg Concerto) โดยเฉพาะหมายเลขห้า มีความพิเศษที่บาคนำฮาร์ปซิคอร์ดมาเป็นเครื่องดนตรีโซโลเพื่อฉลองให้กับฮาร์ปซิคอร์ดตัวใหม่ของเขาด้วย 

ในปัจจุบันก็ยังมีการเล่นฮาร์ปซิคอร์ดกันอยู่เมื่อมีการเล่นดนตรีบาโรคเพราะเสียงที่เป็นเอกลักษณ์ และเทคนิคการเล่นที่ไม่สามารถหาเครื่องดนตรีอื่นมาทดแทนได้

อ้างอิง
-------

* Boalch, Donald H. (1995) Makers of the Harpsichord and Clavichord, 1440-1840, 3rd ed. with updates by Andreas H. Roth and Charles Mould, Oxford University Press, ISBN 0-19-318429-X. A catalogue, originating with work by Boalch in the 1950's, of all extant historical instruments.

| * ด
* ค
* ก
เครื่องดนตรีลิ่มนิ้ว |
| --- |
| สากล | 
* หีบเพลงชัก
* คาริลลอน
* แคลฟวิคอร์ด
* ฮาร์ปซิคอร์ด
* ออร์แกน
* เปียโน
* ซีเลสตา

 |  |
ทางเข้าพิพิธภัณฑ์ มีนาคม พ.ศ. 2550
**พิพิธภัณฑ์แกงกะหรี่โยโกฮามะ** (ญี่ปุ่น: 横濱カレーミュージアム; โรมาจิ: *Yokohama Karē Myūjiamu*) เป็นภัตตาคารและพิพิธภัณฑ์ประวัติศาสตร์ของแกงกะหรี่ในเขตอิเซซากิโจของเมืองท่าโยโกฮามะ ประเทศญี่ปุ่น เปิดทำการระหว่างปี พ.ศ. 2544 ถึง พ.ศ. 2550 ภัตตาคารของพิพิธภัณฑ์มีแกงกระหรี่ชนิดต่าง ๆ มีให้เลือกหลายรายการ ตั้งแต่อาหารมื้อใหญ่ไปจนถึงตัวเลือกแบบจานด่วน

พิพิธภัณฑ์มีการจำลองท่าเรือโยโกฮามะในช่วงปลายศตวรรษที่ 19 ไว้ด้วย การจัดแสดงเรียงรายตามผนังและส่วนหนึ่งของพื้นที่ส่วนกลางที่สร้างขึ้นเป็นรูปเรือที่ท่าเรือ บนชั้น 8 มีห้องในเรือที่สร้างขึ้นใหม่พร้อมอุปกรณ์วิทยุรหัสมอร์ส

พิพิธภัณฑ์ดำเนินการโดยบริษัท มาตาฮาริ จำกัด เปิดทำการเมื่อวันที่ 26 มกราคม พ.ศ. 2544 และปิดทำการในวันที่ 31 มีนาคม พ.ศ. 2550 เมื่อสิ้นเดือนพฤศจิกายน พ.ศ. 2549 มีผู้เยี่ยมชมพิพิธภัณฑ์ทั้งหมด 8.7 ล้านคน

อ้างอิง
-------

1. ↑  "Spice of life". *Metropolis*. Japan: Crisscross KK. คลังข้อมูลเก่าเก็บจากแหล่งเดิมเมื่อ 22 December 2007. สืบค้นเมื่อ 2 May 2011.
2. ↑  「横濱カレーミュージアム」が来年3月で閉館－企画内容転換へ [Yokohama Curry Museum to close in March]. *Yokohama Keizai Shimbun* (ภาษาญี่ปุ่น). Japan: Yokohama Community Design Lab. 19 December 2006. สืบค้นเมื่อ 2 May 2011.

แหล่งข้อมูล
-----------

* เว็บไซต์อย่างเป็นทางการ (ในภาษาญี่ปุ่น)
* เว็บไซต์อย่างเป็นทางการของบริษัท มาตาฮาริ จำกัด (ในภาษาญี่ปุ่น)

พิกัดภูมิศาสตร์: 35°26′42″N 139°38′02″E﻿ / ﻿35.444869°N 139.633776°E﻿ / 35.444869; 139.633776
สำหรับความหมายอื่น ดูที่ เตียวเหลียง

หน้านี้เป็นชื่อบุคคลจีน นามสกุลคือ *จาง (张)*
**เตียวเหลียง** หรือ **จางเหลียง** (อังกฤษ: Zhang Liang; จีน: 张亮; พินอิน: *Zhāng liàng อ่านว่า จางเลี่ยง*; ? - 189 ปีก่อน ค.ศ.) ชื่อรอง **จื่อฟาง** (子房) เป็นนักยุทธศาสตร์ทางการทหารและขุนนางชาวจีน ที่มีชีวิตอยู่ในสมัย ราชวงศ์ฮั่นตะวันตก ตอนต้น เขายังเป็นที่รู้จักในฐานะหนึ่งใน วีรบุรุษทั้งสามแห่งราชวงศ์ฮั่นตอนต้น (漢初三傑) ร่วมกับ หาน ซิ่น (韓信) และ เซียว เหอ (蕭何) เตียงเหลียงมีส่วนอย่างมากในการสถาปนาราชวงศ์ฮั่น ภายหลังเขาถึงแก่กรรม เขาได้รับเกียรติให้มียศหลังมรณกรรมเป็น เหวินเฉิงโหว โดย จักรพรรดิฮั่นเฉียนเฉ่า เตียวเหลียงปรากฏใน ตารางรายชื่อของวีรบุรุษผู้ไร้เทียมทาน โดย จิน กู่เหลียง

เชื่อกันว่า เตียวเหลียงได้รับคัมภีร์พิชัยสงครามที่ตกทอดมาจากเจียง ไท่กง หรือเจียง จื่อหยาง ที่ปรึกษาและเสนาธิการคนสำคัญอีกคนหนึ่งในยุคราชวงศ์โจวตอนต้น และในประวัติศาสตร์จีน จึงทำให้เตียวเหลียงวางแผนไม่เคยผิดพลาด 

ซือหม่า เชียน นักบันทึกประวัติศาสตร์ในยุคจีนโบราณได้บันทึกถึงเตียวเหลียงเอาไว้ว่า *"เมื่อถึงคราวที่พระเจ้าฮั่นโกโจเผชิญปัญหาหนักหนาถึงขนาดคอขาดบาดตาย เตียวเหลียงผู้นี้ก็มักจะเป็นคนที่ช่วยพระองค์ให้รอดพ้นจากเรื่องเหล่านั้นเสมอ"*

นอกจากนี้แล้ว เตียวเหลียงยังได้รับการกล่าวขานอีกว่า เป็นบุรุษที่มีใบหน้าสวยราวกับอิสตรีคนหนึ่งในประวัติศาสตร์จีน ผู้คนมักจะเข้าใจผิดอยู่บ่อยครั้งว่าเป็นอิสตรี

ในวรรณกรรมสามก๊ก นอกจากขวันต๋ง, งักเย (เล่ออี้) และเจียง จื่อหยาง แล้ว ความสามารถของขงเบ้งที่ทั้งชีซี ผู้เป็นสหาย และสุมาเต็กโช ผู้เป็นอาจารย์มักจะกล่าวเปรียบเปรยนั้น เตียวเหลียงก็เป็นอีกผู้หนึ่งที่มักถูกหยิบยกไปเทียบเคียงกับขงเบ้ง โดยระบุว่า *"หนึ่งในนั้นคือเกงสง (เจียง จื่อหยาง) ผู้วางฐานรากของราชวงศ์โจวอย่างแน่นหนาเป็นเวลาแปดร้อยปีและคนอื่น ๆ เตียวเหลียงที่ทำให้ราชวงศ์ฮั่นรุ่งโรจน์เป็นเวลาสี่ร้อยปี"*

เตียวเหลียงถึงแก่อสัญกรรรมเมื่อ 189 ปีก่อน ค.ศ. (พ.ศ. 354)

อ้างอิง
-------

* Wittaya, Samkok (2012-10-07). "ขงเบ้งเก่งสง ขวันต๋งงักเย เตียวเหลียง". *สามก๊ก911ดอตคอม*.
สำหรับความหมายอื่น ดูที่ พระเจ้าเยจง
**พระเจ้าเยจงแห่งโครยอ** (เกาหลี: 예종; ฮันจา: 睿宗; อาร์อาร์: *Yejong*; เอ็มอาร์: *Yejong* ค.ศ. 1079 - ค.ศ. 1122) จักรพรรดิองค์ที่ 16 แห่งราชวงศ์โครยอ (ค.ศ. 1105 - 1122) เป็นพระราชโอรสของพระเจ้าซุกจง กับพระมเหสีมยองอึย ตระกูล ลี เมื่อพระเจ้าเยจงทรงขึ้นครองราชสมบัติ สงครามกับเผ่านูร์เชน (Jurchen) ยังค้างคาอยู่ ในค.ศ. 1109 ยุนควาน (윤관, 尹瓘) นำทัพ*พยอลมูบัน* (별무반, 別武班) บุกไปทางเหนือกวาดล้างชาวนูร์เชน พระเจ้าเยจงยังมีพระราชโองการให้สร้างป้อมปราการเก้าแห่งทางเหนือเพื่อรับการรุกรานของนูร์เชน ตามคำแนะนำของยุนควาน แต่กระนั้นโครยอก็ไม่อาจจะยึดดินแดนทางเหนือได้เพราะภูมิประเทศไม่เอื้ออำนวยและชาวนูร์เชนที่คุ้นเคยกับสภาพภูมิประเทศมากกว่าเข้าตีทุ่งกว้างของตนคืน ในค.ศ. 1115 วันยัน อากูดา (Wanyan Aguda) รวบรวมเผ่านูร์เชนต่างๆตั้งตนเป็นจักรพรรดิราชวงศ์จิน (金) เป็นอำนาจใหม่ทางตอนเหนือเข้ามาแทนที่ราชวงศ์เหลียวและราชวงศ์ซ่งที่อ่อนแอ ราชวงศ์จินส่งทูตมาขอเจรจาสัมพันธไมตรีแต่พระเจ้าเยจงทรงปฏิเสธและขับไล่ไสส่ง 

พระเจ้าเยจงทรงผิดกับจักรพรรดิโครยอองค์ก่อนๆ คือทรงเลื่อมใส่ศรัทธาในลัทธิเต๋า (Daoism) ฮ่องเต้ซ้องฮุ่ยจง (宋徽宗) ทรงพยายามจะเจริญสัมพันธไมตรีกับเกาหลีเพื่อที่จะขอการสนับสนุนจากเกาหลีในการต่อสู้กับพวกนูร์เชนราชวงศ์จิน จึงมีการติดต่ออย่างเป็นทางการระหว่างเกาหลีกับราชวงศ์ซ่งเป็นครั้งแรก วัฒนธรรมจีนเริ่มเข้ามามีอิทธิพลในเกาหลีโดยเฉพาะในด้านดนตรี เป็นต้นกำเนิดของดนตรีจีนของเกาหลี เรียกว่า *อาอัก* (아악, 雅樂) 

บั้นปลายเหล่าเสนาทหารและผู้มีความรู้ตลอดจนผู้ใกล้ชิดให้คำปรึกษาของพระองค์เริ่มขัดแย้งกันจนทำให้ต้องหันไปใส่พระทัยกับตำราและเรื่องราวต่างๆเกี่ยวกับลัทธิเต๋าที่พระองค์ชื่นชมเป็นส่วนพระองค์ เมื่อพระเจ้าเยจงสวรรคตในค.ศ. 1122 พระโอรสกับมเหสีซุนด็อก ก็ขึ้นครองราชย์ต่อเป็นพระเจ้าอินจง

พระราชวงศ์
----------

* **พระราชบิดา** พระเจ้าซุกจง (숙종)
* **พระราชมารดา** สมเด็จพระราชินีมยองอึย ตระกูลยู (명의왕후 유씨, 明懿王后)

**พระมเหสี**

* สมเด็จพระราชินีคยองฮวา ตระกูลลี (경화왕후 이씨, 敬和王后 李氏) พระราชธิดาของพระเจ้าซอนจงกับพระสนมจองซินฮย็อนบิน ตระกูล ลี
* สมเด็จพระราชินีซุนด๊อก ตระกูลลี (순덕왕후 이씨, 順德王后 李氏) ธิดาของ ลีจากยอม
* สมเด็จพระราชินีมุนจอง ตระกูลวัง (문정왕후 왕씨, 文貞王后)

**พระโอรส**

* องค์ชายอินจง (인종, 仁宗) พระราชโอรสของสมเด็จพระราชินีซุนด๊อก ตระกูลลี

**พระธิดา**

* องค์หญิงซึงด๊อก (승덕공주, 承德宮主) พระราชธิดาของสมเด็จพระราชินีซุนด๊อก ตระกูลลี
* องค์หญิงฮึงคยอง (흥경공주, 興慶宮主) พระราชธิดาของสมเด็จพระราชินีซุนด๊อก ตระกูลลี

  

  



| ก่อนหน้า |  | พระเจ้าเยจงแห่งโครยอ |  | ถัดไป |
| --- | --- | --- | --- | --- |
| **พระเจ้าซุกจง** |  | **จักรพรรดิแห่งโครยอ** (พ.ศ. 1648 - พ.ศ. 1665) |  | **พระเจ้าอินจง** |

| * ด
* ค
* ก
ลำดับกษัตริย์เกาหลีสมัยราชวงศ์โครยอ |
| --- |
| กษัตริย์โครยอ | 
* แทโจ
* ฮเยจง
* ช็องจง
* ควังจง
* คย็องจง
* ซองจง
* มกจง
* ฮย็อนจง
* ทอกจง
* ช็องจงที่ 2
* มุนจง
* ซุนจง
* ซอนจง
* ฮอนจง
* ซุกจง
* เยจง
* อินจง
* อีจง
* มย็องจง
* ชินจง
* ฮึยจง
* คังจง
* โคจง
* วอนจง
* *ย็องจง*
* วอนจง
* ชุงยอล
* ชุงซอน
* ชุงซุก
* ชุงฮเย
* ชุงมก
* ชุงจอง
* คงมิน
* อู
* ชัง
* คงยัง

 |
| เฉลิมพระยศ | 
* กุกโจ
* อึยจง
* เซโจ
* พิลย็อง
* แทจง
* อันจง
* มุนว็อน
* ช็องคัน
* ยังฮ็อน

 |
| **ดูเพิ่ม: โชซ็อนโบราณ • พูยอ • โคกูรยอ • แพ็กเจ • ชิลลา • พัลแฮ • โครยอ • โชซ็อน • จักรวรรดิเกาหลี** |
สำหรับความหมายอื่น ดูที่ โอเมกา Ω (แก้ความกำกวม)
**โอเมกา** (Omega: Ω; ขึ้นต้นตัวใหญ่) เป็นค่าคงตัวทางคณิตศาสตร์ที่นิยามขึ้นจาก

{\displaystyle \Omega \,\exp(\Omega )=1\!}
ค่านี้ได้มาจาก *W* (1) ซึ่ง *W* คือฟังก์ชันดับเบิลยูของแลมเบิร์ต (Lambert W function) ซึ่งชื่อของค่าคงตัวนี้มาจากอีกชื่อหนึ่งของฟังก์ชันคือ *ฟังก์ชันโอเมกา*

Ω มีค่าประมาณ 0.5671432904097838729999686622 (ลำดับ OEIS A030178) มีสมบัติว่า

{\displaystyle e^{-\Omega }=\Omega \!}
หรือเทียบเท่ากับ

{\displaystyle \ln \Omega ^{-1}=\Omega \!}
เราสามารถคำนวณ Ω ด้วยวิธีการวนซ้ำ โดยสมมติ Ω0 ขึ้นมาค่าหนึ่ง แล้วใช้ลำดับนี้วนซ้ำ

{\displaystyle \Omega \_{n+1}=e^{-\Omega \_{n}}\!}
ลำดับนี้จะลู่เข้าค่า Ω เมื่อ *n* มีค่าเข้าใกล้อนันต์

ความเป็นอตรรกยะและอดิศัย
------------------------

Ω สามารถพิสูจน์ว่าเป็นจำนวนอตรรกยะ จากข้อเท็จจริงว่า e เป็นจำนวนอดิศัย โดยการพิสูจน์โดยข้อขัดแย้ง

ถ้าหาก Ω เป็นจำนวนตรรกยะ จะต้องมีจำนวนเต็ม *p* และ *q* ที่ทำให้สามารถเขียนอยู่ในรูปเศษส่วนได้

{\displaystyle {\frac {p}{q}}=\Omega }
ซึ่งทำให้

{\displaystyle 1={\frac {pe^{\left({\frac {p}{q}}\right)}}{q}}}
{\displaystyle e=\left({\frac {q}{p}}\right)^{\left({\frac {q}{p}}\right)}={\sqrt[{p}]{\frac {q^{q}}{p^{q}}}}}
ดังนั้น e ควรจะเป็นจำนวนเชิงพีชคณิตดีกรี *p* แต่ในเมื่อ e เป็นจำนวนอดิศัย (ไม่เป็นจำนวนเชิงพีชคณิต) จึงสรุปได้ว่า Ω เป็นจำนวนอตรรกยะ (ไม่เป็นจำนวนตรรกยะ)

Ω ก็เป็นจำนวนอดิศัยตามผลสืบเนื่องจากทฤษฎีบทลินเดอมันน์-ไวเออร์ชตรัสส์ เพราะถ้าหาก Ω เป็นจำนวนเชิงพีชคณิต แต่ exp (Ω) เป็นจำนวนอดิศัยเช่นเดียวกับ exp−1 (Ω) ซึ่งขัดกับสมมติฐานในตอนต้นว่ามันเป็นจำนวนเชิงพีชคณิต

ดูเพิ่ม
-------

* ฟังก์ชันดับเบิลยูของแลมเบิร์ต

แหล่งข้อมูลอื่น
---------------

* เอริก ดับเบิลยู. ไวส์สไตน์, "Omega Constant" จากแมทเวิลด์.
**ลาร์ก-แอลเอกซ์** (อังกฤษ: LARC-LX; ชื่อเต็ม: Lighter, Amphibious Resupply, Cargo, 60 ton; ความหมาย: ยานส่งจากเรือใหญ่, สะเทินน้ำสะเทินบก, เวียนจัดส่งของบรรทุก 60 ตัน) หรือตามตั้งชื่อเดิมจาก **บาร์ก** (อังกฤษ: BARC; ชื่อเต็ม: Barge, Amphibious Resupply, Cargo; ความหมาย: ยานบรรทุก, สะเทินน้ำสะเทินบก, เวียนจัดส่งของบรรทุก) เป็นยานพาหนะขนส่งสะเทินน้ำสะเทินบก ตัวถังเหล็กกล้าประสาน

ลักษณะ
------

ลาร์ก-แอลเอกซ์ กำลังขนถ่ายลาร์ก-วี ตัวถังอะลูมิเนียม ที่มีขนาดเล็กกว่า
รถถังเอ็ม60เอ2 ซึ่งขับออกจากยานบรรทุกสะเทินน้ำสะเทินบก ลาร์ก 60 ระหว่างการจัดแสดงนิทรรศการกองทัพบกโปรล็อก 1985
เปรียบเทียบขนาดกับดียูเคดับเบิลยู
สามารถบรรทุกของบรรทุกได้มากถึง 100 ตัน หรือผู้โดยสาร 200 นาย แต่โดยทั่วไปบรรทุกของบรรทุก 60 ตัน หรือผู้โดยสาร 120 นาย ยานพาหนะนี้ขับเคลื่อนด้วยเครื่องยนต์ดีเซลจีเอ็มซี 265 แรงม้า (198 กิโลวัตต์) สี่ตัวซึ่งอยู่ด้านข้างของตัวถัง โดยแต่ละตัวจะขับเคลื่อนล้อเดียวบนบก เครื่องยนต์คู่หนึ่งขับแต่ละใบพัดขนาด 1.2 มม. (47 นิ้ว) สองตัว ซึ่งขับเคลื่อนยานพาหนะในน้ำ ความเร็วสูงสุดอยู่ที่ 20 ไมล์ต่อชั่วโมง (32 กม./ชม.) บนบก หรือ 7.5 ไมล์ต่อชั่วโมง (12.1 กม./ชม.) เมื่อลอยอยู่ โดยผู้คุมเครื่องอยู่ในแค็บขนาดเล็กซ้ายมือข้างท้ายเรือของยานพาหนะ

ลาร์ก-แอลเอกซ์ ถูกใช้เพื่อขนส่งยานพาหนะแบบล้อยางและสายพาน รวมถึงอุปกรณ์การเตรียมริมทะเลและของบรรทุกทั่วไป จากเรือถึงฝั่ง หรือจุดขนถ่ายไกลทะเล มันยังสามารถขนส่งตู้คอนเทนเนอร์ขนาด 40 ฟุต (12 เมตร) ซึ่งสามารถลงจอดได้จากลาร์กไม่ว่าจะด้วยเครน, รถขนวัสดุใต้ท้องรถ หรือลูกรอก มันเป็นยานพาหนะสะเทินน้ำสะเทินบกเพียงอย่างเดียวในกองทัพบกสหรัฐที่สามารถลงจอดบนชายหาดผ่านคลื่นซัดฝั่ง โดยทั่วไปแล้ว ลาร์ก-แอลเอกซ์ ได้ลำเลียงในฐานะของบรรทุกบนปากระวางบนเรือพาณิชย์ หรือเรือยกหนักที่จะขนส่งขนส่งข้ามน้ำข้ามทะเล ส่วนตัวอย่างการเอาตัวรอดของลาร์ก-แอลเอกซ์ สามารถพบได้ที่พิพิธภัณฑ์สงครามโอเวอร์ลูน ในประเทศเนเธอร์แลนด์, พิพิธภัณฑ์ทหารแห่งนอร์ธฟลอริดาในกรีนโคฟสปริงส์ รัฐฟลอริดา และที่พิพิธภัณฑ์ยานยนต์เลน ในแนชวิลล์ รัฐเทนเนสซี ตลอดจนพิพิธภัณฑ์การขนส่งกองทัพบกสหรัฐ ฟอร์ตยูสติส รัฐเวอร์จิเนีย

ประจำการ
--------

บาร์กคันแรกได้เดินทางเรือเป็นครั้งแรกในปี ค.ศ. 1952 ที่ฟอร์ตลอว์ตัน รัฐวอชิงตัน และมีการเปลี่ยนชื่อจากบาร์กเป็นลาร์กในปี ค.ศ. 1960 มีการพบว่าลาร์กได้ประจำการครั้งแรกในปี ค.ศ. 1967 เมื่อพวกมันถูกส่งไปยังเวียดนามเพื่อสนับสนุนกองพลส่งทางอากาศที่ 101 และกองพลทหารม้าที่ 1 ในปี ค.ศ. 1968 ส่วนลาร์ก-แอลเอกซ์ คันสุดท้ายได้ออกจากประจำการในปี ค.ศ. 2001

อ้างอิง
-------

1. ↑  Marine Park - Outdoor Parks and Pavilions - Army

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ลาร์ก-แอลเอกซ์**

* LARC-LX at GlobalSecurity.org
**"กลับมาเป็นเหมือนเดิมได้ไหม"** เป็นซิงเกิลของวงดนตรีเครสเชนโด้ เป็นเพลงประกอบละครโทรทัศน์เรื่อง *เกมร้ายเกมรัก* ทางช่อง 3 ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองโดย ปรเมศวร์ เหมือนสนิท และเรียบเรียงโดย เครสเชนโด้ ออกจำหน่ายในวันที่ 28 ตุลาคม พ.ศ. 2554 เพลงนี้ยังถูกรวมในอัลบั้มของ *Continue*

ผู้มีส่วนร่วมทำเพลง
-------------------

เครสเชนโด้
* นรเทพ มาแสง (นอ) – เบสกีตาร์
* ธีรพงษ์ ธนานิกกุล (จั๋ง) – เพอร์คัสชั่น
* ชินพัฒน์ หงส์อัมพร (แชมป์) – กีตาร์
* ชาติชาย มานิตยกุล (นัท) – ร้องนำ ร้องประสาน
* สุทธิพจน์ หวังวัฒนานุกุล (เลี้ยง) – กลอง

การตอบรับ
---------

เพลง "กลับมาเป็นเหมือนเดิมได้ไหม" ได้อันดับสูงสุดที่ 9 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 4 ธันวาคม พ.ศ. 2554 และได้อันดับสูงสุดที่ 26 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 18 ธันวาคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2554) | อันดับสูงสุด |
| --- | --- |
| ซี้ดเอฟเอ็ม ชาร์ตท็อป 20 | 9 |
| 95.5 เอฟเอ็ม เวอร์จิ้นฮิตซ์ ชาร์ตท็อป 40 | 26 |
| 91.5 FM Hot Chart Top 20 | 3 |
|

Acoustic Version
----------------

จากความสำเร็จของซิงเกิล **"กลับมาเป็นเหมือนเดิมได้ไหม"** ของวงเครสเชนโด้ ทำให้ได้ออกซิงเกิลพิเศษอะคูสติกขึ้นมาเพื่อขอบคุณสำหรับการตอบรับของเพลงนี้ ออกจำหน่ายในวันที่ 28 ตุลาคม พ.ศ. 2554 เพลงนี้ยังถูกรวมในอัลบั้มของ *Continue (Limited Edition)* ซึ่งวางจำหน่ายในปี พ.ศ. 2555

อ้างอิง
-------

1. ↑  SEED CHART TOP 20 วันอาทิตย์ที่ 4 ธันวาคม พ.ศ. 2554
2. ↑  95.5 FM Virgin Hitz CHART TOP 40 วันอาทิตย์ที่ 18 ธันวาคม 2554 [*ลิงก์เสีย*]
3. ↑  Hot Chart Top 20 91.5 FM วันเสาร์ที่ 31 ธันวาคม 2554
**วัดกุฏิบางเค็ม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเค็ม อำเภอเขาย้อย จังหวัดเพชรบุรี

สันนิษฐานกันว่าคือ **วัดกาจับ** เป็นวัดโบราณสมัยอยุธยาตอนปลาย หรือสมัยรัตนโกสินทร์ตอนต้นซึ่งถูกกองทัพพม่าทำลาย ประชาชนได้ย้ายโบราณวัตถุบางอย่างมาสร้างวัดขึ้นใหม่ เป็นวัดกุฏินี้ จัดตั้งเป็นวัดเมื่อ พ.ศ. 2375 ดำเนินการสร้างอุโบสถไม้สักแกะสลัก แกะสลักโดยนายระย่อมช่างเมืองเพชรบุรีทั้งหมดคนเดียว โดยนำไม้สักจากจังหวัดนครสวรรค์มาก่อสร้างในสมัยพระครูเกษมสุตคุณ (ชุ่ม) เป็นเจ้าอาวาส สร้างแล้วเสร็จในปี พ.ศ. 2473

อุโบสถเป็นอาคารไม้ขนาด 7 ห้อง เชิงฝาเป็นคอนกรีต ปรุงฝาไม้เป็นแผงห้องละ 1 แผง แต่ละแผงแกะสลักภาพเรื่องทศชาติชาดก มหาเวสสันดรชาดก และไซอิ๋ว รวม 21 แผง หน้าบันสร้างเป็นมุขประเจิด ลายหน้าบันด้านหน้าแกะสลักเป็นรูปเงินตราพระมหามงกุฏ ในสมัยพระบาทสมเด็จพระมงกุฎเกล้าเจ้าอยู่หัว ส่วนด้านหลังเป็นรูปเงินตราในสมัยรัชกาลพระบาทสมเด็จพระจุลจอมเกล้าเจ้าอยู่หัว โครงหลังคามีมุขประเจิดด้านหน้าและหลังละ 1 ชั้น ด้านข้างมีตับหลังคาปีกนกลาดลง 2 ชั้น เครื่องลำยองเป็นไม้แกะสลักลงรักปิดทอง ประดับกระจกปีกนกแผ่กว้างและลดต่ำลง มีลวดลายแกะสลักกันแดด เสาแปดเหลี่ยมรับเชิงชาย 32 ต้น เสามุขเป็นเสาเหลี่ยม 28 ต้น รวมทั้งสิ้น 60 ต้น

อ้างอิง
-------

1. ↑  "วัดกุฏิ". การท่องเที่ยวแห่งประเทศไทย (ททท.).
2. ↑  "หนึ่งเดียวโบสถ์ไม้สักภาพแกะสลักทศชาติฯช่างเมืองเพชร". สยามรัฐออนไลน์.

วิกิมีเดียคอมมอนส์มีสื่อที่เกี่ยวข้องกับ **วัดกุฏิบางเค็ม**
**มอนสเตอร์ มิวสิก** (Monster Music) เป็นค่ายเพลงในเครือบริษัท อาร์เอส จำกัด (มหาชน) โดยเป็นหนึ่งในค่ายย่อยที่ปรับสถานะแยกออกมาจากทีมผลิตเพลง MP3 (ดูแลโดย พิสุทธิ์ ทรัพย์วิจิตร และ ธีระศักดิ์ วดีศิริศักดิ์) ในอดีตของทางบริษัท ภายใต้การนำของ เจี๊ยบ พิสุทธิ์ ทรัพย์วิจิตร อดีตศิลปินและนักแต่งเพลงชื่อดังของค่าย

ประวัติ
-------

พ.ศ. 2545 บริษัท อาร์เอส โปรโมชั่น ในขณะนั้น ได้มีแนวคิดที่จะทำการปรับรูปแบบของธุรกิจเพลง จากการรวมศูนย์ทุกอย่างไว้ที่ส่วนกลาง มาเป็นการเปิดบริษัทลูกขึ้นมาเป็นค่ายเพลงย่อยๆ ทำให้มีการปรับรูปแบบการทำงานของทีมผลิตเพลงต่างๆในขณะนั้นออกมาเป็นรูปแบบบริษัทค่ายเพลงย่อย โดยทีมของ เจี๊ยบ พิสุทธิ์ ได้เริ่มใช้ชื่อทีม **มอนสเตอร์ มิวสิก** เป็นครั้งแรกเมื่อช่วงกลางปี 2545 โดยผลงานอัลบั้มแรกๆที่มีโลโก้ของทีมติดอยู่คือ **เจอาร์ ออฟไซด์** และ **วัยร้ายเฟรชชี่**

พ.ศ. 2546 เปิดตัวในฐานะค่ายเพลง มอนสเตอร์ มิวสิก อย่างเป็นทางการ โดยเปิดตัวศิลปินใหม่หลายกลุ่มซึ่งแสดงออกถึงแนวทางการทำงานที่ชัดเจนของค่ายในแนวเพลงป๊อบร็อค อาทิ เช่น **เอาท์** (Out), **เดอะซิส** (The SiS), **พิ้งค์** (Pink), **โบวี่** (Bovy), **ไฮเปอร์** (Hyper)

พ.ศ. 2547 ได้ทำโปรเจกต์อัลบั้มพิเศษ 2 อัลบั้ม เป็นการรวมศิลปินทั้งในสังกัดมอนสเตอร์ มิวสิก และสังกัดย่อยอื่นๆในอาร์เอสมาออกอัลบั้มร่วมกัน โดยมีธีมในการพูดถึงปัญหาการเมืองและสังคมของประเทศในช่วงเวลานั้น ได้แก่ อัลบั้ม **ร็อกรักชาติ** ที่เปิดตัวด้วยเพลง **รักกันไว้เถิด** และ อัลบั้ม **เดอะแมสเซสส์** (The Messages) กับเพลง **นกกระดาษ**

พ.ศ. 2548 เจี๊ยบ พิสุทธิ์ ได้ลาออกจากการเป็นผู้บริหารของบริษัทไปในช่วงกลางปี ทำให้มีการปรับเปลี่ยนหัวหน้าทีมผลิตเพลงมาเป็น ศักดิ์สิทธิ์ มาลากุล และ เจษฎา หันช่อ และลดสถานะของค่ายกลับมาเป็น ยูนิตเพลงย่อยหนึ่งของค่ายส่วนกลาง อาร์เอส มิวสิค

พ.ศ. 2550 ยุบรวมยูนิตย่อย มอนสเตอร์ มิวสิก, บั๊คทาวน์ เร็คคอร์ด และ เรียลแอนด์ชัวร์ มาเป็นยูนิตเดียวชื่อ ร็อกสกิน

ศิลปินในสังกัด
--------------


|  |  |
| --- | --- |
| * จอนนี่ อันวา
* เจอาร์ กิตติกุลวงศ์
* โฟร์ท
* ธรรพ์ณธร
* เอาท์
* เดอะซิส
* พิ้งค์
* โบวี่
* สไตรเกอร์
* ไฮเปอร์
* ณัฏฐ์ เดชะปัญญา
* แซนด์ สโตน
* เก่ง จักรพงษ์
* วง เบบี้ บลู
 | * ทีม วริษฐ์
* มิ้น สวรรยา
* ซาวนด์วอล์คเกอร์
* ซิกเนเจอร์
* ชรัส เฟื่องอารมย์
* เบียร์ ภานุพงศ์
* หวิว
* สติ้วเดนท์ อั๊กลี่
* ทอปัด นาคปานเสือ (The Messages)
* ตอง ภัครมัย
* พริกไทย
* ฝน วิรุฬกานต์
* โสภณ พานทอง
* โบกี้-ดอดจ์ (อัลบั้ม มือซ้ายที่ว่างเปล่า)

  |



| * ด
* ค
* ก
อาร์เอส |
| --- |
| บุคลากรสำคัญ | 
* สุรชัย เชษฐโชติศักดิ์ (ประธานเจ้าหน้าที่บริหาร)
* พุทธ อภิวรรณ (ผู้อำนวยการฝ่ายข่าวช่อง 8)

 |  |
| อาร์เอส มิวสิค | 
* โรสซาวด์
* กามิกาเซ่
* อาร์ สยาม

 |
| อาร์เอส มัลติมีเดีย | 
* ช่อง 8
* คูลฟาเรนไฮต์

 |
| ธุรกิจในอดีต | 
* *ซันบ็อกซ์*
* *อาร์.เอส.ฟิล์ม*
* *ดาราเดลี่*

 |
| ดูเพิ่ม | 
* รายชื่อศิลปิน
* รายชื่อคอนเสิร์ต
	+ ช็อต ชาร์จ ช็อค ร็อก คอนเสิร์ต
	+ แกรมมี่ อาร์เอส คอนเสิร์ตส

 |
พลเอก **ไตรรงค์ อินทรทัต** (1 กันยายน พ.ศ. 2492 - 8 มิถุนายน พ.ศ. 2559) อดีตผู้ทรงคุณวุฒิพิเศษกองทัพบก เป็นบุตรชายคนสุดท้องในบรรดาบุตรทั้งหมด 4 คน (เป็นชายทั้งหมด) ของ พันตรี โผน อินทรทัต อดีตเสรีไทยและผู้อำนวยการโรงงานยาสูบ และ หม่อมหลวงกันยกา สุทัศน์ 

จบการศึกษาจากโรงเหมินทร์วิทยา, โรงเรียนไตรมิตรวิทยาลัย, โรงเรียนอำนวยศิลป์พระนคร, โรงเรียนผะดุงศิษย์พิทยา เข้าศึกษาต่อที่โรงเรียนเตรียมทหารรุ่นที่ 10 (ตท.10), โรงเรียนนายร้อยพระจุลจอมเกล้ารุ่นที่ 21 (จปร.21) เหล่าทหารม้า

รับราชการในตำแหน่งสำคัญ ๆ อาทิ นายทหารคนสนิท (ทส.) ของ พล.ท.วีระพันธ์ รังคะรัตน์, ฝ่ายเสนาธิการประจำกองบัญชาการทหารสูงสุด, นายทหารคนสนิท (ทส.) ของ พล.อ.ทศพร ทรงสุวรรณ, ผู้บัญชาการกองพลทหารม้าที่2, ราชองครักษ์พิเศษ, สมาชิกวุฒิสภา, นายทหารคนสนิท (ทส.) ของ พล.อ.มงคล อัมพรพิสิฏฐ์, ผู้ชำนาญการกองบัญชาการทหารสูงสุด, ผู้ทรงคุณวุฒิกองบัญชาการทหารสูงสุด, หัวหน้าสำนักงานปลัดกระทรวงกลาโหม, ผู้ทรงคุณวุฒิพิเศษกองทัพบก, ราชองครักษ์เวร, ผู้ทรงคุณวุฒิพิเศษสำนักงานปลัดกระทรวงกลาโหม, หัวหน้านายทหารฝ่ายเสนาธิการประจำรัฐมนตรีว่าการกระทรวงกลาโหม (พล.อ.ธรรมรักษ์ อิศรางกูร ณ อยุธยา) และผู้ทรงคุณวุฒิพิเศษกองทัพบก

พล.อ.ไตรรงค์ ถือเป็นนายทหารคนหนึ่งที่มีบทบาทในการเมืองโดยเฉพาะช่วงที่ พ.ต.ท.ทักษิณ ชินวัตร เป็นนายกรัฐมนตรี โดยมีตำแหน่งปรึกษานายกรัฐมนตรีฝ่ายความมั่นคง ด้านความมั่นคง และงานมวลชนสัมพันธ์ และในการถูกลอบสังหารของ นายกรเทพ วิริยะ หรือ "ชิปปิ้งหมู" ซึ่งเป็นพยานปากสำคัญในคดีทุจริตของรัฐบาล ก็มีเสียงร่ำลือกันว่าเป็นฝีมือของ พล.อ.ไตรรงค์อีกด้วย และในการชุมนุมของกลุ่มแนวร่วมประชาธิปไตยต่อต้านเผด็จการแห่งชาติ แดงแผ่นดิน พ.ศ. 2553 ที่มีการวางระเบิดและเหตุความรุนแรงหลายครั้งในหลายจุด ก็ถูกต้องสงสัยว่ามีส่วนเกี่ยวข้องด้วย

ชีวิตส่วนตัว พล.อ.ไตรรงค์ มีชื่อเล่นว่า "ไอซ์" จึงมีชื่อเรียกอย่างไม่เป็นทางการที่เป็นที่รู้จักและนิยมเรียกกันดีว่า **เสธ.ไอซ์** สมรสกับ ผศ.ดร.มานวิภา อินทรทัต (นามสกุลเดิม-ปานิสวัสดิ์, ชื่อเล่น-ใหม่) มีบุตรสาวด้วยกันทั้งหมด 1 คน คือ น.ส.ปิยะวิภา อินทรทัต (ชื่อเล่น-อุ๊บอิ๊บ) เคยได้รับรางวัลพ่อดีเด่นแห่งชาติ ประจำปี พ.ศ. 2552

พล.อ. ไตรรงค์ อินทรทัต ถึงแก่อนิจกรรมด้วยภาวะการติดเชื้อในกระแสโลหิตอย่างรุนแรง เมื่อวันพุธที่ 8 มิถุนายน พ.ศ. 2559 เวลา 07.00 น. หลังจากที่เข้ารับการรักษาอาการป่วย ณ โรงพยาบาลพระมงกุฏเกล้า ตั้งแต่วันที่ 4 เมษายน พ.ศ. 2559 สิริอายุได้ 67 ปี มีพิธีพระราชทานเพลิงศพเมื่อวันที่ 19 มิถุนายน พ.ศ. 2559 ณ วัดโสมนัสราชวรวิหาร

เครื่องราชอิสริยาภรณ์
---------------------

* พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2549 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2524 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
* พ.ศ. 2522 –  เหรียญราชการชายแดน (ช.ด.)
* พ.ศ. ไม่ปรากฏ –  เหรียญจักรมาลา (ร.จ.ม.)

อ้างอิง
-------

1. ↑  สุเทพ เผยกองปราบบุกฉกตัวประกันถึงบ้าน!
2. ↑  น้องเดียร์จ่อฟ้อง คนใส่ร้ายบึมโยงเสธ.แดง [*ลิงก์เสีย*]
3. ↑  ประวัติจากไทยรัฐ
4. ↑  "'เสธ.ไอซ์' ถึงแก่กรรม รพ.พระมงกุฎฯ ติดเชื้อในกระแสเลือดรวมอายุ 67 ปี". *ไทยรัฐ*. 8 June 2016. สืบค้นเมื่อ 8 June 2016.
ร้อยตำรวจเอก **เปี่ยม บุณยะโชติ** เป็นอดีตหัวหน้าพรรคธรรมาธิปัตย์ อดีตสมาชิกสภาผู้แทนราษฎรจังหวัดนครศรีธรรมราช 3 สมัย เป็นอดีตเลขานุการรัฐมนตรีว่าการกระทรวงมหาดไทย และเป็นอดีตเลขานุการส่วนตัวของจอมพล ป.พิบูลสงคราม

ประวัติ
-------

ร.ต.อ.เปี่ยม เป็นนักการเมืองชาวนครศรีธรรมราช เคยได้รับเลือกตั้งเป็นสมาชิกสภาผู้แทนราษฎรจังหวัดนครศรีธรรมราชครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 ซึ่งในขณะนั้นยังไม่มีพรรคการเมือง และเขาก็ว่างเว้นทางการเมืองในการเลือกตั้งอีก 3 ครั้งต่อมา จนกระทั่งในการเลือกตั้งเพิ่มเติมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2492 ซึ่งเป็นการเลือกตั้งเพิ่มเติมจำนวน 21 ที่นั่ง จากสภาผู้แทนราษฎรไทย ชุดที่ 5 เขาได้รับเลือกตั้งในพื้นที่เดิม

ร.ต.อ.เปี่ยม ได้ยื่นจดทะเบียนก่อตั้งพรรคธรรมาธิปัตย์ ต่อปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 7 ธันวาคม พ.ศ. 2498 และดำรงตำแหน่งหัวหน้าพรรค ซึ่งนำทีมสมาชิกลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ซึ่งพรรคธรรมาธิปัตย์ได้รับเลือกตั้งจำนวน 9 ที่นั่ง และเขาก็ได้รับเลือกตั้งในครั้งนั้นด้วย

ร.ต.อ.เปี่ยม ได้ร่วมเป็นกรรมการในชุดก่อตั้งพรรคสังคมชาตินิยม ในปี พ.ศ. 2518

ร.ต.อ.เปี่ยม เป็นนักโหราศาสตร์ มีผลงานตำราด้านโหาราศาสตร์จำนวนมาก เช่น คัมภีร์ฤกษ์ กุญแจโหราศาสตร์ เรื่องของดาวจร เล่ม 1-เล่ม 5 ประมวลหลักโหราศาสตร์ กับมูลเหตุของศาสตร์และพิธีกรรม เล่ม 1-2 เป็นต้น

เครื่องราชอิสริยาภรณ์
---------------------

* พ.ศ. 2497 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
* พ.ศ. 2496 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
* พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)

อ้างอิง
-------

1. ↑  การย้ายถิ่นฐาน หาแหล่งทำมาหากิน และประวัติท้องถิ่น ชาวร่อนพิบูลย์
2. ↑  พรรคการเมืองของทหาร
3. ↑  ประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป
4. ↑  ประกาศกระทรวงมหาดไทย เรื่อง การจัดตั้งพรรคการเมือง เก็บถาวร 2011-11-08 ที่ เวย์แบ็กแมชชีนราชกิจจานุเบกษา เล่ม 92 ตอนที่ 193 วันที่ 18 กันยายน 2517
5. ↑  รวมหนังสือ อาจารย์ รตอ.เปี่ยม บุณยะโชติ
6. ↑  ราชกิจจานุเบกษา, แจ้งความสำนักคณะรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-07-05 ที่ เวย์แบ็กแมชชีน, เล่ม ๗๑ ตอนที่ ๘๗ ง ฉบับพิเศษ หน้า ๒, ๒๙ ธันวาคม ๒๔๙๗
7. ↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-05-11 ที่ เวย์แบ็กแมชชีน, เล่ม ๗๐ ตอนที่ ๗๘ ง ฉบับพิเศษ หน้า ๒, ๒๓ ธันวาคม ๒๔๙๖
8. ↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญช่วยราชการเขตภายใน เก็บถาวร 2022-11-13 ที่ เวย์แบ็กแมชชีน, เล่ม ๕๘ ตอนที่ ๐ ง หน้า ๒๙๓๗, ๑๖ กันยายน ๒๔๘๔
**วัดสิงห์คูยาง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกสำโรง อำเภอโคกสำโรง จังหวัดลพบุรี ที่ดินที่ตั้งวัดมีเนื้อที่ 23 ไร่ 3 งาน 72 ตารางวา

วัดสงห์คูยาง สร้างขึ้นเป็นวัดนับตั้งแต่ประมาณ พ.ศ. 2365 ชาวบ้านเรียก **วัดบ้านโคกสำโรง** มีเรื่องเล่าว่า วัดสิงห์คูยางได้รกร้าง กลายเป็นป่ารกร้าง ด้านหลังของวัดมีสระน้ำ 4 สระ คือ สระบัว สระยาง มีต้นยางใหญ่อยู่ที่คันคูสระ 2 ต้น และสระหน้าโบสถ์ ต่อมามีภิกษุเดินธุดงค์มาปักกรดที่บริเวณนี้ ท่านมีอาคมทางไสยศาสตร์แก่กล้า เมื่อชาวบ้านเกิดเจ็บป่วย ท่านได้ทำน้ำมนต์แจกชาวบ้านให้นำไปอาบและดื่มกิน จนหาย อาการป่วยก็บรรเทา เมื่อเจ็บป่วยกันทั้งบ้านเพราะโรคลุกรามระบาด รักษาไม่ทัน ท่านจึงทำน้ำมนต์ลงในสระกลางวัด แล้วชาวบ้านตักน้ำนั้นไปอาบ ดื่มกินก็หายจากอาการป่วยไข้หมดสิ้น ทำให้ชาวบ้านเลื่อมใส ท่านก็ได้จำพรรษาอยู่ที่วัดร้างนี้ และได้ตั้งวัดขึ้นเรียกว่า **วัดบ้านสามโรง** ต่อมา พ.ศ. 2381 ผู้มีจิตศรัทธานามว่า "สิงห์" ได้บูรณะวัดครั้งใหญ่ และประกอบกับสระลูกหนึ่งในวัดที่มีต้นยางใหญ่อยู่ที่คันคู จึงเปลี่ยนชื่อวัดมาเป็น "วัดสิงห์คูยาง" วัดได้รับพระราชทานวิสุงคามสีมาในราว พ.ศ. 2400

อาคารเสนาสนะประกอบด้วย อุโบสถ ศาลาการเปรียญ กุฏิสงฆ์ วิหาร ศาลาอเนกประสงค์ ศาลาบำเพ็ญกุศล พระประธานในอุโบสถ เป็นพระพุทธรูปหินสลัก ชาวบ้านเรียก *หลวงพ่อตากแดด* ประดิษฐานอยู่ในวิหารเก่า

อ้างอิง
-------

1. ↑  "โคกสำโรง". กศน.ตำบลโคกสำโรง. คลังข้อมูลเก่าเก็บจากแหล่งเดิมเมื่อ 2021-08-25. สืบค้นเมื่อ 2021-08-25.
2. ↑  "วัดสิงห์คูยาง". ศูนย์ข้อมูลกลางทางวัฒนธรรม.
**สำนักโครงการวิจัยขั้นสูงด้านกลาโหม** (อังกฤษ: Defense Advanced Research Projects Agency) หรือ **DARPA** คือหน่วยงานภายใต้กระทรวงกลาโหมสหรัฐที่มีหน้าที่พัฒนาเทคโนโลยีใหม่สำหรับการใช้งานทางทหาร

หน่วยงานดังกล่าวถูกตั้งขึ้นในเดือนกุมภาพันธ์ ค.ศ. 1958 โดยประธานาธิบดี ดไวต์ ดี. ไอเซนฮาวร์ ในชื่อสำนัก Advanced Research Projects Agency (ARPA) หลังจากการปล่อยดาวเทียมสปุตนิก 1ของโซเวียตในปี ค.ศ. 1957 ตั้งแต่เริ่มก่อตั้ง ภารกิจของหน่วยงานนี้คือการทำให้แน่ใจว่าสหรัฐอเมริกาจะไม่พบกับเทคโนโลยีที่ไม่รู้จัก ดาร์ปากำหนดและดำเนินโครงการวิจัยและพัฒนาโดยทำงานร่วมกับหุ้นส่วนในวงวิชาการ ในวงอุตสาหกรรม และในวงรัฐบาล เพื่อขยายขอบเขตของความรู้และเทคโนโลยี มากไปกว่าความต้องการปัจจุบันของกองทัพสหรัฐ

โครงการที่ได้รับทุนสนับสนุนจากดาร์ปามีส่วนสำคัญในการจัดหาเทคโนโลยีที่ไม่ใช่ทางการทหาร เช่นเครือข่ายคอมพิวเตอร์และรากฐานของอินเทอร์เน็ต รวมไปถึง ส่วนต่อประสานกราฟิกกับผู้ใช้ (GUI) ในเทคโนโลยีสารสนเทศ

ดาร์ปาเป็นอิสระจากหน่วยงานวิจัยและพัฒนาอื่นๆ ทางการทหารและรายงานตรงต่อฝ่ายบริหารของกระทรวงกลาโหม

อ้างอิง
-------

1. ↑  "Budget". *Defense Advanced Research Projects Agency*. n.d. เก็บจากแหล่งเดิมเมื่อ November 13, 2015. สืบค้นเมื่อ November 14, 2015.
2. ↑  ""Dr. Steven H. Walker"". *Defense Advanced Research Projects Agency*. n.d. เก็บจากแหล่งเดิมเมื่อ 23 December 2016. สืบค้นเมื่อ 11 November 2017.
3. 1 2  Dwight D. Eisenhower and Science & Technology, (2008). Dwight D. Eisenhower Memorial Commission, Source.
สะพานเจริญรัช 31
สะพานเจริญราษฎร์ 32
คลองผดุงกรุงเกษมบริเวณสะพานเจริญสวัสดิ์ 36
**สะพานชุดเจริญ** คือสะพานที่พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้สร้างเป็นอนุสรณ์เหมือนพระราชบิดา โดยตัวเลขหลังชื่อสะพานคือปีที่เจริญพระชนมพรรษา

ในรัชกาลพระบาทสมเด็จพระมงกุฎเกล้าเจ้าอยู่หัว พระองค์มีพระราชดำริให้สร้างสะพานชุดเจริญด้วยพระราชนิยมตามสมเด็จพระบรมชนกนาถ แต่สร้างเพียงไม่กี่สะพาน เนื่องจากทรงเห็นว่าในพื้นที่พระนครมีสะพานน้อยใหญ่เป็นจำนวนมาก จึงมีพระราชวินิจฉัยให้ยุติการสร้างสะพานชุดเจริญในเวลาต่อมา

สะพานชุดเจริญสายแรกที่พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้มีการสร้างขึ้นเพื่อฉลองพระชนมายุ ครบ 31 ปี ซึ่งเป็นปีที่พระองค์ทรงสืบราชสมบัติต่อจากพระบาทสมเด็จพระจุลจอมเกล้าเจ้าอยู่หัว คือสะพานเจริญรัช 31 เปิดใช้เมื่อวันที่ 30 ธันวาคม พ.ศ. 2454

ชุดสะพาน
--------

สะพานชุดเจริญ มีทั้งหมด 7 สะพาน ดังนี้

1. สะพานเจริญรัช 31 สร้างข้ามคลองคูเมืองเดิมที่ถนนสนามไชยและถนนจักรเพชร หรือบริเวณปากคลองตลาดในปัจจุบัน เปิดใช้เมื่อปี พ.ศ. 2454 (ปัจจุบันสะพานนี้ยังมีอยู่ และยังใช้สำหรับการสัญจรทางรถยนต์ได้)

2. สะพานเจริญราษฎร์ 32 สร้างข้ามคลองมหานาคที่ถนนกรุงเกษม หรือบริเวณตลาดโบ๊เบ๊ในปัจจุบัน เปิดใช้เมื่อปี พ.ศ. 2455 (ปัจจุบันสะพานนี้ยังมีอยู่ และยังใช้สำหรับการสัญจรทางรถยนต์ได้)

3. สะพานเจริญพาศน์ 33 สร้างข้ามคลองบางกอกใหญ่ที่ถนนอิสรภาพ เปิดใช้เมื่อปี พ.ศ. 2456 (ปัจจุบันสะพานนี้ยังมีอยู่ และยังใช้สำหรับการสัญจรทางรถยนต์ได้ ถือเป็นสะพานชุดเจริญเพียงสะพานเดียวที่สร้างในฝั่งธนบุรี)

4. สะพานเจริญศรี 34 สร้างข้ามคลองคูเมืองเดิมที่ถนนบุญศิริ หรือบริเวณด้านหลังศาลฎีกาในปัจจุบัน เปิดใช้เมื่อปี พ.ศ. 2457 (ปัจจุบันสะพานนี้ยังมีอยู่ แต่ไม่มีการสัญจรทางรถยนต์แล้ว เป็นเพียงสะพานสำหรับเดินเท้าเท่านั้น)

5. สะพานเจริญทัศน์ 35 สร้างข้ามคลองวัดสุทัศน์ที่ถนนบำรุงเมือง หรือบริเวณเสาชิงช้า หน้าวัดสุทัศนเทพวรารามในปัจจุบัน เปิดใช้เมื่อปี พ.ศ. 2458 (รื้อถอนแล้วเนื่องจากคลองถูกถมทิ้ง แนวคลองที่ถูกถมในปัจจุบันคือถนนศิริพงษ์ ถือเป็นสะพานชุดเจริญเพียงสะพานเดียวที่ปัจจุบันถูกรื้อถอนไปแล้ว)

6. สะพานเจริญสวัสดิ์ 36 สร้างข้ามคลองผดุงกรุงเกษมที่ถนนพระรามที่ 4 หรือบริเวณด้านหน้าสถานีรถไฟหัวลำโพงในปัจจุบัน เปิดใช้เมื่อปี พ.ศ. 2459 (ปัจจุบันสะพานนี้ยังมีอยู่ และยังใช้สำหรับการสัญจรทางรถยนต์ได้)

7. สะพานเจริญศรัทธา 37 สร้างข้ามคลองเจดีย์บูชาที่ถนนรถไฟ อยู่ระหว่างวัดพระปฐมเจดีย์กับสถานีรถไฟนครปฐม จังหวัดนครปฐม เปิดใช้เมื่อปี พ.ศ. 2461 (ปัจจุบันสะพานนี้ยังมีอยู่ แต่ไม่มีการสัญจรทางรถยนต์แล้ว เป็นเพียงสะพานสำหรับเดินเท้าเท่านั้น และถือเป็นสะพานชุดเจริญเพียงสะพานเดียวที่สร้างนอกเขตกรุงเทพมหานคร)

ดูเพิ่ม
-------

* สะพานชุดเฉลิม

อ้างอิง
-------

1. ↑  "Check in ถิ่นสยาม ตอน สะพานชุดเจริญในรัชกาลที่ 6". มติชน.
2. ↑  "สะพาน เจริญรัช 31". สนุก.คอม.
3. ↑  "สะพานชุด "เจริญ"". สถานีวิทยุแห่งจุฬาลงกรณ์มหาวิทยาลัย FM 101.5 MHz.
**กอร์แซร์เดอเดิงแกร์ก** (ฝรั่งเศส: *Corsaires de Dunkerque*) เป็นทีมฮอกกี้น้ำแข็งในเดิงแกร์ก ประเทศฝรั่งเศส ทีมนี้ก่อตั้งขึ้นในปี ค.ศ. 1979 และแข่งขันในศึกแอ็ฟแอ็ฟอัชเฌ ดิวิชัน 1 ซึ่งเป็นลีกระดับสองของฮ็อกกี้น้ำแข็งฝรั่งเศส และทีมกอร์แซร์เคยเข้าแข่งขันในลีกมากนุส

ประวัติ
-------

กอร์แซร์เดอเดิงแกร์กได้รับการก่อตั้งขึ้นในปี ค.ศ. 1979 หลังจากแข่งขันในศึกแอ็ฟแอ็ฟอัชเฌ ดิวิชัน 1 ทีมได้รับการเลื่อนชั้นสู่ลีกมากนุสสำหรับการเริ่มต้นของฤดูกาล 2002–03 หลังจากความพยายามเอาตัวรอดในฤดูกาล 2003–04 ทีมกอร์แซร์ก็ถูกผลักไสให้กลับไปที่ดิวิชัน 1 เนื่องจากเหตุผลด้านการเงิน ในปี ค.ศ. 2007 ทีมถูกลดชั้นสู่ดิวิชัน 1 และถูกลดชั้นสู่แอ็ฟแอ็ฟอัชเฌ ดิวิชัน 2 สำหรับฤดูกาล 2007–08 ส่วนในฤดูกาลที่สี่ของทีม ในดิวิชัน 2 ทีมกอร์แซร์ชนะรอบตัดเชือก 2011 และได้รับการเลื่อนชั้นกลับไปดิวิชัน 2

อ้างอิง
-------

1. ↑  Hockey sur Glace - François Rozenthal devient chef d’entreprise et vous replonge en enfance avec ses Spopets เก็บถาวร 2017-05-08 ที่ เวย์แบ็กแมชชีน (ฝรั่งเศส)
2. 1 2 3 4  "Dunkerque". Elite Prospects. สืบค้นเมื่อ 20 March 2015.

แหล่งข้อมูลอื่น
---------------

* เว็บไซต์ทางการ
* กอร์แซร์เดอเดิงแกร์ก ที่เฟซบุ๊ก
* Club profile on eurohockey.com
เมดิสันสแควร์การ์เดน
**อะรีนา** (อังกฤษ: arena) เป็นพื้นที่ปิดขนาดใหญ่ มักจะเป็นรูปวงกลมหรือวงรี ออกแบบมาเพื่อจัดแสดงละคร การแสดงดนตรี หรือการแข่งขันกีฬา ประกอบด้วยพื้นที่เปิดโล่งขนาดใหญ่ ล้อมรอบส่วนใหญ่หรือทุกด้านด้วยที่นั่งเป็นชั้นสำหรับผู้ชม และอาจมีหลังคาคลุม ลักษณะสำคัญของอะรีนาคือพื้นที่จัดงานเป็นจุดที่ต่ำที่สุด ทำให้มองเห็นได้ชัดเจนที่สุด โดยปกติอะรีนาจะได้รับการออกแบบเพื่อรองรับผู้ชมจำนวนมาก

ภูมิหลัง
--------

 ภายในคริปโต.คอม อะรีนา
คำว่า "อะรีนา" มีที่มาจากคำภาษาละตินว่า **harena** ซึ่งเป็นทรายเนื้อละเอียดโดยเฉพาะที่ปูพื้นสนามกีฬาโบราณ เช่น โคลอสเซียม ในกรุงโรม ประเทศอิตาลี เพื่อซับเลือด

คำว่า *อะรีนา* บางครั้งใช้เป็นคำพ้องความหมายกับสถานที่ขนาดใหญ่มาก เช่น โรสโบวล์ในแพซาดีนา แต่โดยทั่วไปแล้ว สิ่งอำนวยความสะดวกดังกล่าวเรียกว่า สนามกีฬา (stadium) โดยเฉพาะอย่างยิ่งถ้าไม่มีหลังคา[] การใช้คำหนึ่งเหนืออีกคำหนึ่งส่วนใหญ่เกี่ยวข้องกับประเภทของเหตุการณ์ โดยทั่วไปแล้ว กลุ่มกีฬาที่ชื่อฟุตบอล (ไม่ว่าจะเป็นฟุตบอล รักบี้ ตะแกรงเหล็ก ออสเตรเลียนรูลส์ หรือแกลิก) มักจะเล่นในสนามกีฬา ในขณะที่บาสเกตบอล วอลเลย์บอล แฮนด์บอล และฮอกกี้น้ำแข็ง มักจะเล่นในอะรีนา แม้ว่าสนามกีฬาขนาดใหญ่หลายแห่งจะจุผู้ชมได้มากกว่าสนามกีฬาของวิทยาลัยขนาดเล็กหรือโรงเรียนมัธยมศึกษา แต่มีข้อยกเว้น เช่น สนามเหย้าของทีมบาสเก็ตบอลชายและหญิงของมหาวิทยาลัยดุ๊ก มีคุณสมบัติเป็นอะรีนา แต่สถานที่นี้เรียกว่าสนามกีฬาในร่มแคเมอรอน เป็นสนามกีฬาทรงโดม ซึ่งเหมือนกับอะรีนาที่ถูกปิดล้อม แต่มีพื้นผิวสำหรับเล่นที่ใหญ่กว่าและความจุที่นั่งที่พบในสนามกีฬา โดยทั่วไปในอเมริกาเหนือจะไม่เรียกว่าอะรีนา นอกจากนี้ยังมีกีฬาอเมริกันฟุตบอลในร่ม และยังมีกีฬากลางแจ้งแบบดั้งเดิมอื่น ๆ เช่น บ็อกซ์ลาครอส ฟุตซอล และฟุตบอลในร่ม[]

คำว่า "อะรีนา" ยังมีที่ใช้อย่างหลวม ๆ เพื่อสื่อถึงกิจกรรมหรือประเภทของกิจกรรมใด ๆ ที่เกิดขึ้นในสถานที่ดังกล่าวตามตัวอักษรหรือเชิงเปรียบเทียบ โดยมักมีวัตถุประสงค์เฉพาะเพื่อเปรียบเทียบแนวคิดกับการแข่งขันกีฬา ตัวอย่างเหล่านี้อาจเป็นคำศัพท์เฉพาะ เช่น "สังเวียนสงคราม" "สังเวียนความรัก" หรือ "สังเวียนการเมือง" ในเกมต่อสู้หลาย ๆ เกม สังเวียนที่คู่ต่อสู้ต่อสู้อยู่นั้นเรียกอีกอย่างว่าอะรีนา[]

สนามกีฬามักได้รับการตั้งชื่อตามชื่อของผู้สนับสนุน (sponsor) เป็นเรื่องปกติที่จะมีการเปลี่ยนชื่อในระยะเวลาทุก ๆ 4-8 ปี[]

ระเบียงภาพ
----------

* อินดอร์ สเตเดียม หัวหมากอินดอร์ สเตเดียม หัวหมาก
* อิมแพ็ค อารีน่า เมืองทองธานีอิมแพ็ค อารีน่า เมืองทองธานี
* บางกอกอารีนาบางกอกอารีนา

อ้างอิง
-------

1. ↑  Claridge, Amanda (1998). *Rome: An Oxford Archaeological Guide* (First ed.). Oxford, UK: Oxford University Press. pp. 276–282. ISBN 0-19-288003-9..

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ อะรีนา

| * ด
* ค
* ก
โครงสร้างพื้นฐาน |
| --- |
| 
* สะพาน
* คลอง
* ทางข้ามแหล่งน้ำ
* เขื่อน
* การระบายน้ำ
* สะพานลอย
* ทางแยกต่างระดับ
* คันดิน
* ทางยกระดับ
* การขนส่งทางสายท่อ
* ถนน
* ทางเชื่อมลอยฟ้า
* ท่อระบายน้ำ
* อุโมงค์

 |
| 
* *ดูเพิ่ม:* สถาปัตยกรรม
* อะรีนา
* วิศวกรรมโยธา
* การก่อสร้าง
* สนามเด็กเล่น
* สาธารณะ
* สนามกีฬา
* โรงละคร
* สวนสาธารณะของเมือง

 |

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| หอสมุดแห่งชาติ | 
* อิสราเอล
* สหรัฐ

 |
| อื่น ๆ | 
* Faceted Application of Subject Terminology

 |
ร่างของจีระ บุญมาก ถูกห่มคลุมด้วยธงชาติ และแห่จากกรมประชาสัมพันธ์ไปที่อนุสาวรีย์ประชาธิปไตย และขึ้นรถข้ามไปที่ฝั่งธนบุรี
**จีระ บุญมาก** เป็นนักศึกษาปริญญาโทสถาบันบัณฑิตพัฒนบริหารศาสตร์ที่ถูกยิงเสียชีวิตบริเวณหน้ากรมประชาสัมพันธ์ ในเหตุการณ์ 14 ตุลา เมื่อวันที่ 14 ตุลาคม พ.ศ. 2516 เวลาประมาณ 12.00 น. เป็นศพแรก

ประวัติ
-------

จีระ บุญมาก เกิดเมื่อวันที่ 30 กันยายน พ.ศ. 2487 ที่ตำบลต้นโพธิ์ อำเภอเมืองสิงห์บุรี จังหวัดสิงห์บุรี เป็นบุตรของ นายธนู และ นางจำลอง บุญมาก เข้ารับการศึกษาที่โรงเรียนประชาบาลวัดสว่างอารมณ์ ต่อมาเข้าศึกษาต่อที่โรงเรียนสิงหวัฒนพาหะ (โรงเรียนสิงห์บุรี ในปัจจุบัน) และวิทยาลัยครูเทพสตรี ตามลำดับ ก่อนที่จะจบการศึกษาระดับปรีญญาตรี การศึกษาบัณฑิต จากวิทยาลัยวิชาการศึกษาประสานมิตร เมื่อ พ.ศ. 2511 และกำลังศึกษาปริญญาโท ด้านบริหารธุรกิจ ที่สถาบันบัณฑิตพัฒนบริหารศาสตร์ ซึ่งในระหว่างเรียนปริญญาโท จีระได้ทำงานเป็นอาจารย์สอนอยู่ที่โรงเรียนสตรีสิงห์บุรี (โรงเรียนสิงห์บุรี ในปัจจุบัน) และ พนักงานแปล ที่การไฟฟ้าส่วนภูมิภาค บางเขน ตามลำดับ

จีระ สมรสกับ นางละเมียด บุญมาก มีบุตรชาย 1 คน คือ ผู้ช่วยศาสตราจารย์ จีระชน บุญมาก อาจารย์ประจำคณะศิลปวิจิตร สถาบันบัณฑิตพัฒนศิลป์

วีรชน 14 ตุลา
-------------

ในวันเกิดเหตุ จีระพาลูกชายออกไปเดินเล่นซื้อของ เมื่อกลับมาบ้านได้ฟังวิทยุรายงานข่าวว่านักเรียนนักศึกษากำลังจะก่อการจลาจล และบุกเข้ายึดวังสวนจิตรลดา จีระไม่เชื่อว่าข่าววิทยุจะเป็นความจริง จึงออกจากบ้านเพื่อมาดูสถานการณ์ จีระซื้อส้มมาด้วย เมื่อมาถึงก็แจกส้มให้นักเรียนช่างกล บอกว่าทหารเขามาทำตามหน้าที่ ให้ใจเย็น อย่าทำอะไรรุนแรง เดี๋ยวจีระจะเข้าไปพูดคุยกับทหารเอง จีระ บุญมากถือธงชาติเดินเข้าหาทหาร ขอร้องว่าทหารอย่าทำร้ายเด็กนักเรียนที่ไม่มีอาวุธ แล้วหยิบส้มที่เตรียมมา โยนให้ทหารกิน ทหารที่ระวังอยู่เข้าใจว่าจีระจะทำร้าย จึงยิงปืนใส่ เสียชีวิตทันที

นักศึกษาที่อยู่บริเวณนั้น นำธงชาติเข้ามาเช็ดเลือดจีระ ห่มร่างด้วยธงชาติ และนำศพขึ้นไปวางบนพานรัฐธรรมนูญที่อนุสาวรีย์ประชาธิปไตย และแห่ศพข้ามสะพานพระปิ่นเกล้าไปที่สี่แยกบ้านแขก วงเวียนใหญ่ ฝั่งธนบุรี

สิ่งสืบเนื่อง
-------------

ชื่อของจีระ บุญมาก ถูกตั้งเป็นชื่อห้องประชุมของสถาบันบัณฑิตพัฒนบริหารศาสตร์

อ้างอิง
-------

1. ↑  **จีระ บุญมาก วีรชนเพื่อประชาธิปไตย เมื่อวันที่ 14 ตุลาคม 2516** พิมพ์เป็นอนุสรณ์ในงานพระราชทานเพลิงศพ นายจีระ บุญมาก ณ เมรุวัดโพธิ์แก้วนพคุณ วันเสาร์ที่ 19 มกราคม พุทธศักราช 2517

* ชาญวิทย์ เกษตรศิริ บรรณาธิการ, จาก 14 ถึง 6 ตุลา และ ทองปาน, มูลนิธิโครงการตำราสังคมศาสตร์และมนุษยศาสตร์, 2549, ISBN 974-94851-7-3
* เก็บถาวร 2008-09-26 ที่ เวย์แบ็กแมชชีน
**ไทยลินุกซ์เวิร์กกิงกรุ๊ป** (อังกฤษ: Thai Linux Working Group; ชื่อย่อ: TLWG) เป็นกลุ่มนักพัฒนาอาสาสมัครที่มุ่งเน้นปรับปรุงซอฟต์แวร์บนลินุกซ์ให้สามารถใช้งานภาษาไทยได้ โดยเน้นกระบวนการพัฒนาแบบแก้ไข ปรึกษาสาธารณชน และส่งกลับไปต้นน้ำ ก่อตั้งเมื่อเดือนกันยายน พ.ศ.2541 โดยได้รับการสนับสนุนช่วงก่อตั้งจากศูนย์เทคโนโลยีอิเล็กทรอนิกส์และคอมพิวเตอร์แห่งชาติ

ต่อมา พ.ศ. 2542 กลุ่ม TLWG ได้สร้างลินุกซ์ที่ชื่อว่า MaTEL (Mandrake and Thai Extension Linux) ออกมา ซึ่งต่อมาได้ถูกเปลี่ยนชื่อและพัฒนาจนกลายเป็นลินุกซ์ทะเลในเวลาต่อมา

ปัจจุบันซอร์สโค้ดทั้งหมดของกลุ่ม TLWG ได้ย้ายจาก linux.thai.net ไปอยู่บน GitHub ตั้งแต่ พ.ศ.2559 เป็นต้นมา

ผลงาน
-----

ผลงานที่ TLWG เป็นผู้สร้างสรรค์ เช่น ลินุกซ์ทะเล, LibThai, SWATH, Fonts-TLWG และการปรับปรุงให้ LaTeX รองรับภาษาไทย

อ้างอิง
-------

1. 1 2  Souphavanh, A. & Karoonboonyanan, T (2005). "Free/Open Source Software: Localization" (PDF). *Asia-Pacific Development Information Programme*. `{{cite journal}}`: Vancouver style error: non-Latin character in name 2 (help)
2. ↑  ความเป็นมา
3. ↑  Distribution Release: LinuxTLE 5.5 Live CD
4. ↑  Siriluk Kultherawit (B02) www.software.thai.net 1 Linux TLE.
5. ↑  โครงการ TLWG ย้ายซอร์สโค้ดไป GitHub

แหล่งข้อมูลอื่น
---------------

* เว็บไซต์ทางการของกลุ่ม TLWG
* GitHub ของกลุ่ม TLWG
**ชัญญา ศรีเฟื่องฟุ้ง** (ชื่อเล่น: เชอร์รี่; 19 กันยายน – ) เป็นทั้งนักแสดง, นางแบบ และนักกีฬาขี่ม้าทีมชาติไทย รวมถึงเป็นผู้ฝึกสอนกีฬาขี่ม้า เธอเป็นลูกสาวของนักธุรกิจชื่อชัยคีรี ศรีเฟื่องฟุ้ง ซึ่งเป็นกรรมการอำนวยการบริษัท กระจกไทยอาซาฮี จำกัด (มหาชน)

ประวัติ
-------

ชัญญา ศรีเฟื่องฟุ้ง เป็นลูกสาวของชัยคีรี ศรีเฟื่องฟุ้ง ซึ่งเป็นเจ้าของบริษัทกระจกไทยอาซาฮี รุ่นที่ 3 เธอเคยมีผลงานการแสดงละครโทรทัศน์ อย่าง *รองเท้าแก้ว* โดยแสดงคู่กับศักดิ์สิทธิ์ แท่งทอง และชัญญา เคยถ่ายแบบลงนิตยสาร*เพ็ทมาเนีย*

ชัญญา ยังเป็นผู้ที่มีความรักในกีฬาขี่ม้า โดยเธอได้ทำหน้าที่เป็นนักกีฬาขี่ม้าทีมชาติไทย และสร้างชื่อเสียงให้แก่ประเทศ ด้วยการเข้าร่วมแข่งขันซีเกมส์ และเอเชียนเกมส์ นอกจากนี้ เธอยังทำหน้าที่เป็นผู้ฝึกสอนขี่ม้าที่เดอะฮอร์สชูพอยท์รีสอร์ทแอนด์คันทรีคลับ จังหวัดชลบุรี ตลอดจนจัดตั้งมูลนิธิไรดิงฟอร์ดิสเอเบิล เพื่อนำม้าสูงอายุที่ได้รับการปลดระวางมาเป็นหมอบำบัดรักษาเด็กพิเศษหรือเด็กที่มีร่างกายไม่สมบูรณ์

ด้านชีวิตส่วนตัว สมรสกับเสริมสกุล วิสุทธิวัฒน์ ซึ่งเป็นเพื่อนสมัยเรียนกว่า 16 ปี และได้พบรักกันที่ประเทศอังกฤษ

ผลงานการแสดง
------------

### ละครโทรทัศน์

* *รองเท้าแก้ว* - ช่อง 5

ผลงานหนังสือ
------------

* ชัญญา ศรีเฟื่องฟุ้ง. *หัดขี่ม้ากับ ชัญญา ศรีเฟื่องฟุ้ง*. สำนักพิมพ์อิมเมจ. พ.ศ. 2544. ISBN 9748797325

อ้างอิง
-------

1. ↑  ชัญญา ศรีเฟื่องฟุ้ง ค้นหาความสุขกับสิ่งที่เป็นอยู่
2. ↑  ย้อนตำนาน"ศรีเฟื่องฟุ้ง" - โพสต์ทูเดย์ ข่าววิเคราะห์[*ลิงก์เสีย*]
3. ↑  เชอร์รี่ ชัญญา รับศพ "ชัยคีรี ศรีเฟื่องฟุ้ง" ตั้งบำเพ็ญกุศลวัดธาตุทอง[*ลิงก์เสีย*]
4. 1 2 3 4  "ชัญญา ศรีเฟื่องฟุ้ง ไฮโซสุดสวย ลูกสาวนักธุรกิจชื่อดัง - Women Mthai". คลังข้อมูลเก่าเก็บจากแหล่งเดิมเมื่อ 2013-09-27. สืบค้นเมื่อ 2013-09-24.
**ยุวยาตรา** (อังกฤษ: The Boys' Brigade) เป็นองค์กรเยาวชนนานาชาติในศาสนาคริสต์ซึ่งก่อตั้งโดย วิลเลี่ยม อเล็กซานเดอร์ สมิธ ในวันที่ 4 ตุลาคม 1853 ซึ่งที่แรกที่เริ่มกิจกรรมยุวยาตราคือ Free Church Mission Hall ที่เมืองกลาสโกว์ ประเทศสกอตแลนด์

ประวัติ
-------

ยุวยาตราก่อตั้งขึ้นที่เมืองกลาสโกว์ ประเทศสกอตแลนด์ โดย วิลเลี่ยม อเล็กซานเดอร์ สมิธ ในวันที่ 4 ตุลาคม ค.ศ. 1853 เพื่อฝึกฝนชาวคริสเตียนมี วินัยและระเบียบกึ่งทหาร ยิมนาสติก ค่ายฤดูร้อน และบริการทางศาสนาและชั้นเรียน ในปี ค.ศ. 1910 มี 2,200 โบสถ์จาก จักรวรรดิบริติช และ ประเทศสหรัฐอเมริกา และมีเด็กชายที่เข้ารวมอยู่ 100,000 คน

### ลูกเสือยุวยาตรา (1907 - 1927)

### รวมกันกับ Boys' Life Brigade (1926)

ยุวยาตราไทย
-----------

สำหรับประเทศไทย ยุวยาตรา เริ่มเข้าสู่ประเทศไทยโดยความร่วมมือของ ยุวยาตราของประเทศมาเลเซียและสิงคโปร์ที่ได้ดำเนินงานจนเป็นที่ยอมรับจากกระทรวงศึกษาธิการ บรรจุให้เป็นวิชาเลือกในโรงเรียนและเป็นที่ยอมรับของคริสตจักรต่าง ๆ ให้ทั้งสองประเทศมากว่า 70 ปี

ปัจจุบัน ยุวยาตรา กองที่ 2 กรุงเทพมหานคร โรงเรียนกรุงเทพคริสเตียนวิทยาลัย มีจำนวนสมาชิกรุ่นกลางทั้งสิ้น 122 คน

อ้างอิง
-------

1. ↑  "Brigade across the globe". *The Boys' Brigade, Australia*. 2018. คลังข้อมูลเก่าเก็บจากแหล่งเดิมเมื่อ 20 ตุลาคม 2021. สืบค้นเมื่อ 17 พฤษภาคม 2023. The Boys Brigade Australia is part of a vast international network of youth organisations stretching across the globe with over 750 000 young people in 60 countries.
2. ↑  "B.B. 2nd Company Bangkok, Thailand. (Bangkok Christian College)". *spp.bcc.ac.th*.
**ร็อกอำพัน** เป็นอัลบั้มชุดพิเศษในสังกัด อาร์.เอส.โปรโมชั่น ออกเผยแพร่ในวันที่ 29 มิถุนายน พ.ศ. 2537 โดย เป้ ไฮ-ร็อก และเจี๊ยบ - พิสุทธิ์ ทรัพย์วิจิตร

เป็นการนำเอาเพลงสากลของดิอิมพอสซิเบิล มาเรียบเรียงใหม่ในแบบเฮฟวีเมทัล โดยมี ธนิต เชิญพิพัฒนสกุล เป็นโปรดิวเซอร์

ร็อกอำพัน ประสบความสำเร็จเป็นอย่างมากด้วยยอดขายกว่า 2 ล้านตลับ เนื่องด้วยกระแสดนตรีในขณะนั้นนิยมร็อกโดยเฉพาะในแบบฮาร์ดร็อกหรือเฮฟวี่เมทัลอยู่ และทำให้นักร้องทั้งคู่ได้แสดงในคอนเสิร์ต ช็อต ชาร์จ ช็อค ร็อก คอนเสิร์ต ครั้งที่ 2 ที่ใช้ชื่อว่า "ช็อต ชาร์จ ช็อค ร็อก คอนเสิร์ต เสืออำพัน" ในวันที่ 26 สิงหาคม ปีเดียวกัน ที่สนามกีฬากองทัพบก ร่วมกับเสือ - ธนพล อินทฤทธิ์ ที่ประสบความสำเร็จจากอัลบั้ม ทีของเสือ ด้วยเช่นกัน โดยมี อิทธิ พลางกูร เป็นแขกรับเชิญ

ต่อมาในปี พ.ศ. 2541 ทั้งคู่ยังได้นำเพลงลูกทุ่งมาเรียบร้องใหม่ในแบบเฮฟวี่เมทัล ในชื่อชุด "ร็อกอำพัน ลูกคอไฟ" เป็นชุดที่ 2 แต่ทว่ากลับไม่ประสบความสำเร็จเท่าชุดแรก

รายชื่อเพลง
-----------


|  |  |
| --- | --- |
| * ไหนว่าจะจำ
* พิษรัก
* โอ้รัก
* เป็นไปไม่ได้
* หนาวเนื้อ
* ทะเลไม่เคยหลับ
 | * ไปตามดวง
* ชื่นรัก
* รอ
* ขาดเธอขาดใจ
* หนึ่งในดวงใจ
* หนึ่งมิตรชิดใกล้

  |

อ้างอิง
-------

1. ↑  "HiRock Story4". ยูทิวบ์. 3 June 2009. สืบค้นเมื่อ 28 March 2015.

แหล่งข้อมูลอื่น
---------------

* อัลบั้มร็อกอำพัน (เต็มอัลบั้ม)[*ลิงก์เสีย*]